सीएम केजरीवाल ने वर्ष 2014 के आमचुनावों से पहले भी मुकेश अंबानी को लेकर तीखी टिप्पणी की थी। उन्होंने कांग्रेस और भाजपा को भाई-भाई करार दिया था। केजरीवाल ने कहा था कि मुकेश अंबानी की एक पॉकेट में नरेंद्र मोदी और दूसरे में राहुल गांधी हैं। पहली बार दिल्ली का मुख्यमंत्री बनने के बाद अरविंद केजरीवाल ने फरवरी 2014 में प्राकृतिक गैस में भ्रष्टाचार का आरोप लगाते हुए तत्कालीन पेट्रोलियम मंत्री वीरप्पा मोइली, कंपनी मामलों के पूर्व मंत्री मुरली देवड़ा और मुकेश अंबानी के खिलाफ तत्काल एफआईआर दर्ज करने का निर्देश दिया था।